En ny storkonflikt er under opsejling, og flere nordjyske fagforeninger er i gang med at forberede deres medlemmer på en eventuel strejke. Det sker i solidaritet med landets lærere. Før de har forhandlet en aftale om arbejdstid med Kommunernes Landsforening, vil de øvrige fagforbund ikke gå til forhandlingsbordet. Men Arne Boelt (S), der er borgmester i Hjørring frygter ikke, at der kommer en konflikt i Nordjylland. - Vi regner med, at overenskomsterne går hjem i Nordjylland uden, at der hverken bliver lockout eller strejke – så på den måde forbereder vi os ikke til nogen konflikt, siger Arne Boelt og fortsætter: - Kommer vi dertil, så klarer vi selvfølgelig også det. Men det skal selvfølgelig også aftales med de faglige organisationer, hvis der skal laves nødberedskab de steder, hvor vi har døgnpleje. I forhold til læreområdet kender vi lidt til det, og ved hvordan vi skal håndtere det.
En ny storkonflikt er under opsejling, og flere nordjyske fagforeninger er i gang med at forberede sig på konsekvenserne – men Hjørring-borgmesteren tror ikke på konflikten kommer.